ΟΔΗΓΙΑ 97/32/ΕΚ ΤΗΣ ΕΠΙΤΡΟΠΗΣ της 11ης Ιουνίου 1997 για την προσαρμογή στην τεχνική πρόοδο της οδηγίας 77/539/ΕΟΚ του Συμβουλίου σχετικά με τους φανούς οπισθοπορείας των μηχανοκίνητων οχημάτων και των ρυμουλκουμένων τους (Κείμενο που παρουσιάζει ενδιαφέρον για τον ΕΟΧ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 70/156/ΕΟΚ του Συμβουλίου, της 6ης Φεβρουαρίου 1970, περί προσεγγίσεως των νομοθεσιών των κρατών μελών που αφορούν την έγκριση τύπου των μηχανοκίνητων οχημάτων και των ρυμουλκουμένων τους (1), όπως τροποποιήθηκε τελευταία από την οδηγία 96/79/ΕΚ του Ευρωπαϊκού Κοινοβουλίου και του Συμβουλίου (2), και ιδίως το άρθρο 13 παράγραφος 2,

την οδηγία 77/539/ΕΟΚ του Συμβουλίου, της 28ης Ιουλίου 1977, περί προσεγγίσεως των νομοθεσιών των κρατών μελών που αφορούν τους φανούς οπισθοπορείας των μηχανοκίνητων οχημάτων και των ρυμουλκουμένων τους (3), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 10,

Εκτιμώντας:

ότι η οδηγία 77/539/ΕΟΚ συγκαταλέγεται στις επιμέρους οδηγίες για τη διαδικασία έγκρισης ΕΟΚ τύπου που έχει θεσπιστεί με την οδηγία 70/156/ΕΟΚ 7 ότι, κατά συνέπεια, εφαρμόζονται στην οδηγία 77/539/ΕΟΚ οι προβλεπόμενες από την οδηγία 70/156/ΕΟΚ διατάξεις σχετικά με τα συστήματα, τα κατασκευαστικά στοιχεία και τις ιδιαίτερες τεχνικές ενότητες οχημάτων 7

ότι, συγκεκριμένα, βάσει του άρθρου 3 παράγραφος 4 και του άρθρου 4 παράγραφος 3 της οδηγίας 70/156/ΕΟΚ απαιτείται σε κάθε επιμέρους οδηγία να επισυνάπτεται πληροφοριακό έγγραφο καθώς και πιστοποιητικό έγκρισης τύπου με βάση το παράρτημα VI της οδηγίας αυτής ώστε να καθίσταται δυνατή η μηχανογράφηση της έγκρισης τύπου 7 ότι πρέπει να τροποποιηθεί(-ούν) αναλόγως το (τα) πιστοποιητικό(-ά) έγκρισης τύπου που προβλέπεται(-ονται) στην οδηγία 77/539/ΕΟΚ 7

ότι πρέπει να απλουστευθούν οι διαδικασίες ώστε να διατηρηθεί η ισοδυναμία ορισμένων επιμέρους οδηγιών προς τους αντίστοιχους κανονισμούς της οικονομικής επιτροπής των Ηνωμένων Εθνών για την Ευρώπη, η οποία θεσπίστηκε στο άρθρο 9 παράγραφος 2 της οδηγίας 70/156/ΕΟΚ για την περίπτωση τροποποίησης των εν λόγω κανονισμών 7 ότι, ως πρώτο βήμα, πρέπει να αντικατασταθούν με αντιστοίχιση οι τεχνικές απαιτήσεις της οδηγίας 77/539/ΕΟΚ από εκείνες του κανονισμού αριθ. 23 7

ότι γίνεται παραπομπή στην οδηγία 76/756/ΕΟΚ του Συμβουλίου (4), όπως τροποποιήθηκε τελευταία από την οδηγία 97/28/ΕΚ της Επιτροπής (5), και στην οδηγία 76/761/ΕΟΚ του Συμβουλίου (6), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας 7

ότι τα μέτρα που προβλέπονται στην παρούσα οδηγία είναι σύμφωνα με τη γνώμη της επιτροπής προσαρμογής στην τεχνική πρόοδο, η οποία συνεστήθη με την οδηγία 70/156/ΕΟΚ,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Η οδηγία 77/539/ΕΟΚ τροποποιείται ως εξής:

1. Στο άρθρο 1, η παράγραφος 1 αντικαθίσταται από το ακόλουθο κείμενο:

«1. Κάθε κράτος μέλος εγκρίνει οποιοδήποτε φανό οπισθοπορείας είναι σύμφωνος προς τις προδιαγραφές κατασκευής και δοκιμών που προβλέπονται στα σχετικά παραρτήματα.»

2. Το πρώτο εδάφιο του άρθρου 2 αντικαθίσταται από το ακόλουθο κείμενο:

«Τα κράτη μέλη χορηγούν στον κατασκευαστή ένα σήμα εγκρίσεως τύπου ΕΟΚ σύμφωνο προς το υπόδειγμα που καθορίζεται στο παράρτημα I προσάρτημα 3, για κάθε τύπο φανού οπισθοπορείας που εγκρίνεται δυνάμει του άρθρου 1.»

3. Το άρθρο 4 αντικαθίσταται από το ακόλουθο κείμενο:

«Άρθρο 4

Οι αρμόδιες αρχές κάθε κράτους μέλους κοινοποιούν στις αρχές των άλλων κρατών μελών, σύμφωνα με την διαδικασία που προβλέπεται στο άρθρο 4 παράγραφος 6 της οδηγίας 70/156/ΕΟΚ, κάθε έγκριση που έχουν χορηγήσει, απορρίψει ή ανακαλέσει δυνάμει της παρούσας οδηγίας.»

4. Το άρθρο 9 αντικαθίσταται από το ακόλουθο κείμενο:

«Άρθρο 9

Ως όχημα, κατά την έννοια της παρούσας οδηγίας νοείται κάθε όχημα με κινητήρα που προορίζεται να κυκλοφορεί επί οδού με ή χωρίς αμάξωμα, έχον τουλάχιστον τέσσερις τροχούς και μεγίστη ταχύτητα εκ κατασκευής μεγαλύτερη των 25 km/h καθώς και τα ρυμουλκούμενά του, εξαιρουμένων των οχημάτων που μετακινούνται επί σιδηροτροχιών, των γεωργικών και δασικών ελκυστήρων και των πάσης φύσεως κινητών μηχανών.»

5. Ο κατάλογος των παραρτημάτων και τα παραρτήματα της οδηγίας 77/539/ΕΟΚ αντικαθίστανται από το παράρτημα της παρούσας οδηγίας.

Άρθρο 2

1. Από την 1η Ιανουαρίου 1998, ή, εάν η δημοσίευση των αναφερόμενων στο άρθρο 3 κειμένων καθυστερήσει πέραν της 1ης Ιουλίου 1997, έξι μήνες μετά την ημερομηνία δημοσίευσης των εν λόγω κειμένων, κανένα κράτος μέλος δεν επιτρέπεται, προβάλλοντας λόγους σχετικούς με τους φανούς της οπισθοπορείας

- να αρνείται για τύπο οχήματος ή τύπο φανών τη χορήγηση έγκρισης ΕΚ τύπου ή τη χορήγηση εθνικής έγκρισης τύπου ή

- να απαγορεύει την ταξινόμηση, πώληση ή θέση οχημάτων σε κυκλοφορία, ή την πώληση ή θέση σε χρήση φανών οπισθοπορείας

εφόσον οι φανοί πληρούν τις απαιτήσεις της οδηγίας 77/539/ΕΟΚ, όπως τροποποιείται από την παρούσα οδηγία, και, προκειμένου περί οχημάτων, εφόσον έχουν τοποθετηθεί σύμφωνα με τις απαιτήσεις που ορίζονται στην οδηγία 76/756/ΕΟΚ.

2. Από την 1η Οκτωβρίου 1998, τα κράτη μέλη:

- δεν χορηγούν πλέον έγκριση ΕΚ και

- μπορούν να αρνούνται τη χορήγηση εθνικής έγκρισης

για τύπο οχήματος, προβάλλοντας λόγους σχετικούς με τους φανούς οπισθοπορείας, και για τύπο φανών οπισθοπορείας, εάν δεν πληρούνται οι απαιτήσεις της οδηγίας 77/539/ΕΟΚ, όπως τροποποιείται από την παρούσα οδηγία.

3. Από την 1η Οκτωβρίου 1999, για τους σκοπούς του άρθρου 7 παράγραφος 2 της οδηγίας 70/156/ΕΟΚ ισχύουν οι απαιτήσεις της οδηγίας 77/539/ΕΟΚ σχετικά με τους φανούς οπισθοπορείας ως κατασκευαστικά στοιχεία, όπως τροποποιούνται από την παρούσα οδηγία.

4. Υπό την επιφύλαξη των παραγράφων 2 και 3, προκειμένου περί ανταλλακτικών, τα κράτη μέλη εξακολουθούν να χορηγούν έγκριση ΕΚ τύπου και επιτρέπουν την πώληση και θέση φανών οπισθοπορείας σε χρήση σύμφωνα με τις προϊσχύουσες διατάξεις της οδηγίας 77/539/ΕΟΚ, υπό τον όρο ότι οι φανοί αυτοί:

- προορίζονται να τοποθετηθούν σε οχήματα που ήδη χρησιμοποιούται και

- πληρούν τις απαιτήσεις εκείνες της υπόψη οδηγίας, οι οποίες ίσχυαν για τα οχήματα αυτά κατά την πρώτη ταξινόμησή τους.

Άρθρο 3

Οι παράγραφοι και παραρτήματα του κανονισμού αριθ. 23 της ΟΕΕ-ΟΗΕ, που αναφέρονται στο σημείο 2.1 του παραρτήματος II, θα δημοσιευθούν στην Επίσημη Εφημερίδα των Ευρωπαϊκών Κοινοτήτων πριν από την 1η Ιουλίου 1997.

Άρθρο 4

1. Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που είναι αναγκαίες για τη συμμόρφωση προς την παρούσα οδηγία το αργότερο την 1η Ιανουαρίου 1998 7 σε περίπτωση όμως που καθυστερήσει πέραν της 1ης Ιουλίου 1997 η δημοσίευση των αναφερόμενων στο άρθρο 3 κειμένων, τα κράτη μέλη συμμορφούνται προς τις υπόψη υποχρεώσεις έξι μήνες μετά την πραγματική ημερομηνία δημοσίευσης των εν λόγω κειμένων και αμέσως ενημερώνουν σχετικά την Επιτροπή.

Τα κράτη μέλη εφαρμόζουν τις διατάξεις αυτές από την 1η Ιανουαρίου 1998 ή, σε περίπτωση που καθυστερήσει πέραν της 1ης Ιουλίου 1997 η δημοσίευση των αναφερόμενων στο άρθρο 3 κειμένων, τα κράτη μέλη εφαρμόζουν τις υπόψη διατάξεις έξι μήνες μετά την πραγματική ημερομηνία δημοσίευσης των εν λόγω κειμένων.

Όταν τα κράτη μέλη θεσπίζουν τις εν λόγω διατάξεις, οι τελευταίες αυτές περιέχουν παραπομπή στην παρούσα οδηγία ή συνοδεύονται από παρόμοια παραπομπή κατά την επίσημη δημοσίευσή τους. Ο τρόπος της παραπομπής καθορίζεται από τα κράτη μέλη.

2. Τα κράτη μέλη κοινοποιούν στην Επιτροπή τις κύριες διατάξεις της εθνικής νομοθεσίας που θεσπίζουν στο πεδίο που καλύπτεται από την παρούσα οδηγία.

Άρθρο 5

Η παρούσα οδηγία αρχίζει να ισχύει την 20ή ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.

Άρθρο 6

Η παρούσα οδηγία απευθύνεται στα κράτη μέλη.

Βρυξέλλες, 11 Ιουνίου 1997.

Για την Επιτροπή

Martin BANGEMANN

Μέλος της Επιτροπής

(1) ΕΕ αριθ. L 42 της 23. 2. 1970, σ. 1.

(2) ΕΕ αριθ. L 18 της 21. 1. 1997, σ. 7.

(3) ΕΕ αριθ. L 220 της 29. 8. 1977, σ. 72.

(4) ΕΕ αριθ. L 262 της 27. 9. 1976, σ. 1.

(5) Βλέπε σελίδα 1 της παρούσας Επίσημης Εφημερίδας.

(6) ΕΕ αριθ. L 262 της 27. 9. 1976, σ. 96.

ΠΑΡΑΡΤΗΜΑ

«ΠΙΝΑΚΑΣ ΠΑΡΑΡΤΗΜΑΤΩΝ

ΠΑΡΑΡΤΗΜΑ I: Διοικητικές διατάξεις σχετικά με την έγκριση τύπου

Προσάρτημα 1: Πληροφοριακό έγγραφο

Προσάρτημα 2: Πιστοποιητικό έγκρισης τύπου

Προσάρτημα 3: Υποδείγματα σήματος έγκρισης ΕΚ τύπου κατασκευαστικού στοιχείου

ΠΑΡΑΡΤΗΜΑ II: Πεδίο εφαρμογής και τεχνικές απαιτήσεις

ΠΑΡΑΡΤΗΜΑ I

ΔΙΟΙΚΗΤΙΚΕΣ ΔΙΑΤΑΞΕΙΣ ΓΙΑ ΤΗΝ ΕΓΚΡΙΣΗ ΤΥΠΟΥ

1. ΑΙΤΗΣΗ ΓΙΑ ΕΓΚΡΙΣΗ ΕΚ ΤΥΠΟΥ ΚΑΤΑΣΚΕΥΑΣΤΙΚΟΥ ΣΤΟΙΧΕΙΟΥ

1.1. Η αίτηση για έγκριση ΕΚ τύπου κατασκευαστικού στοιχείου, κατ' εφαρμογή του άρθρου 3 παράγραφος 4 της οδηγίας 70/156/ΕΟΚ, για τύπο φανών οπισθοπορείας, υποβάλλεται από τον κατασκευαστή.

1.2. Υπόδειγμα του πληροφοριακού εγγράφου δίδεται στο προσάρτημα 1.

1.3. Στην τεχνική υπηρεσία που είναι αρμόδια για τη διενέργεια των δοκιμών έγκρισης τύπου πρέπει να προσκομίζονται τα ακόλουθα:

1.3.1. δύο δείγματα, εφοδιασμένα με τον λαμπτήρα ή τους λαμπτήρες που συνιστώνται 7 εάν οι διατάξεις δεν είναι πανομοιότυπες αλλά είναι συμμετρικές και κατάλληλες να συναρμολογηθούν μία στην αριστερή και μία στη δεξιά πλευρά του οχήματος, τα δύο προσκομιζόμενα δείγματα επιτρέπεται να είναι πανομοιότυπα και κατάλληλα να συναρμολογηθούν μόνον στη δεξιά ή μόνον στην αριστερή πλευρά του οχήματος.

2. ΣΗΜΑΝΣΕΙΣ

2.1. Οι διατάξεις που προσκομίζονται για τη χορήγηση έγκρισης ΕΚ τύπου κατασκευαστικού στοιχείου πρέπει να φέρουν:

2.1.1. την εμπορική ονομασία ή το εμπορικό σήμα του κατασκευαστή 7

2.1.2. τη λέξη "TOP" γραμμένη οριζοντίως στο άνω άκρο της φωτίζουσας περιοχής, εάν είναι απαραίτητο προκειμένου να αποφεύγεται σφάλμα τοποθέτησης του φανού οπισθοπορείας επί του οχήματος 7

2.1.3. στην περίπτωση φανών με αντικαταστάσιμες φωτεινές πηγές: τον (τους) τύπο(ους) των προδιαγραφόμενων λαμπτήρων πυρακτώσεως 7

2.1.4. στην περίπτωση φανών με μη αντικαταστάσιμες φωτεινές πηγές: την ονομαστική τάση και ισχύ.

2.2. Οι σημάνσεις αυτές πρέπει να είναι ευανάγνωστες και ανεξίτηλες και να τοποθετούνται επί της φωτίζουσας περιοχής ή επί μιας των φωτιζουσών περιοχών, της διάταξης. Πρέπει να είναι ορατές εκτός του οχήματος όταν η διάταξη έχει ήδη τοποθετηθεί στο όχημα.

2.3. Κάθε διάταξη πρέπει να διαθέτει επαρκή χώρο για το σήμα έγκρισης ΕΚ τύπου κατασκευαστικού στοιχείου. Ο χώρος αυτός πρέπει να εμφαίνεται στα σχέδια που προβλέπονται στο προσάρτημα 1.

3. ΧΟΡΗΓΗΣΗ ΕΓΚΡΙΣΗΣ ΕΚ ΤΥΠΟΥ ΚΑΤΑΣΚΕΥΑΣΤΙΚΟΥ ΣΤΟΙΧΕΙΟΥ

3.1. Εάν πληρούνται οι σχετικές απαιτήσεις χορηγείται η έγκριση ΕΚ τύπου σύμφωνα με το άρθρο 4 παράγραφος 3 και, κατά περίπτωση, άρθρο 4 παράγραφος 4 της οδηγίας 70/156/ΕΟΚ.

3.2. Στο προσάρτημα 2 δίδεται υπόδειγμα για το πιστοποιητικό έγκρισης ΕΚ τύπου.

3.3. Για κάθε τύπο φανών οπισθοπορείας που εγκρίθηκε χορηγείται αριθμός έγκρισης σύμφωνα με το παράρτημα VII της οδηγίας 70/156/ΕΟΚ. Το ίδιο κράτος μέλος δεν επιτρέπεται να χορηγεί τον ίδιο αριθμό για διαφορετικό τύπο φανών οπισθοπορείας.

3.4. Όταν ζητείται η έγκριση τύπου ΕΚ κατασκευαστικού στοιχείου για τύπο διάταξης φωτισμού και φωτεινής σηματοδότησης που αποτελείται από φανό οπισθοπορείας και άλλους φανούς, επιτρέπεται να χορηγείται ένας μόνον αριθμός έγκρισης τύπου ΕΚ κατασκευαστικού στοιχείου υπό τον όρο ότι ο φανός οπισθοπορείας πληρεί τις απαιτήσεις της παρούσας οδηγίας και ότι καθένας από τους λοιπούς φανούς που αποτελεί μέρος της διάταξης φωτισμού και φωτεινής σηματοδότησης για την οποία ζητήθηκε η έγκριση ΕΚ τύπου κατασκευαστικού στοιχείου πληροί την αντίστοιχη επιμέρους οδηγία.

4. ΣΗΜΑ ΕΓΚΡΙΣΗΣ ΕΚ ΤΥΠΟΥ ΚΑΤΑΣΚΕΥΑΣΤΙΚΟΥ ΣΤΟΙΧΕΙΟΥ

4.1. Πέραν των σημάνσεων που προβλέπονται στο σημείο 2.1, κάθε φανός οπισθοπορείας που συμμορφώνεται προς τον τύπο ο οποίος έχει εγκριθεί σύμφωνα με την παρούσα οδηγία πρέπει να φέρει σήμα έγκρισης ΕΚ τύπου κατασκευαστικού στοιχείου.

4.2. Το σήμα αυτό αποτελείται από:

4.2.1. ορθογώνιο περιβάλλον το γράμμα "e", ακολουθούμενο από αριθμό ή γράμματα διακριτικά του κράτους μέλους που χορήγησε την έγκριση τύπου:

>ΘΕΣΗ ΠΗΝΑΚΑ>

4.2.2. πλησίον του ορθογωνίου, το "βασικό αριθμό έγκρισης" του τομέα 4 του αριθμού έγκρισης τύπου σύμφωνα με το παράρτημα VII της οδηγίας 70/156/ΕΟΚ, του οποίου προτάσσονται τα δύο ψηφία που αντιστοιχούν στον αύξοντα αριθμό της πλέον πρόσφατης μείζονος τεχνικής τροποποίησης της οδηγίας 77/539/ΕΟΚ κατά την στιγμή χορήγησης της έγκρισης τύπου ΕΚ. Ο αύξων αριθμός για την παρούσα οδηγία είναι 02 7

4.2.3. συμπληρωματικό σύμβολο αποτελούμενο από τα γράμματα "Α" και "R" που συμπτύσσονται όπως απεικονίζεται στο σχήμα 1 του προσαρτήματος 3.

4.2.4. Επί φανών των οποίων οι γωνίες ορατότητας είναι ασύμμετρες ως προς τον άξονα αναφοράς κατά οριζόντια διεύθυνση, τόξο που να δείχνει προς την πλευρά στην οποία οι φωτομετρικές προδιαγραφές πληρούνται μέχρι οριζόντια γωνία 45°.

4.3. Το σήμα έγκρισης ΕΚ τύπου κατασκευαστικού στοιχείου τοποθετείται επί του φακού του φανού ή επί ενός των φακών κατά τρόπο που να είναι ανεξίτηλο και ευανάγνωστο ακόμη και όταν οι φανοί έχουν τοποθετηθεί στο όχημα.

4.4. Παραδείγματα σήματος έγκρισης ΕΚ τύπου κατασκευαστικού στοιχείου δίδονται στο προσάρτημα 3 σχήμα 1.

4.5. Όταν χορηγείται ενιαίος αριθμός έγκρισης ΕΚ τύπου κατασκευαστικού στοιχείου, σύμφωνα με το ανωτέρω σημείο 3.4, για τύπο διάταξης φωτισμού και φωτεινής σηματοδότησης που αποτελείται από φανό οπισθοπορείας και άλλους φανούς, επιτρέπεται να τοποθετείται ενιαίο σήμα έγκρισης ΕΚ τύπου κατασκευαστικού στοιχείου αποτελούμενο από:

4.5.1. ορθογώνιο περιβάλλον το γράμμα "e", ακολουθούμενο από αριθμό ή γράμματα διακριτικά του κράτους μέλους που χορήγησε την έγκριση τύπου (βλέπε σημείο 4.2.1) 7

4.5.2. το βασικό αριθμό έγκρισης (βλέπε σημείο 4.2.2, πρώτη ημιπερίοδο) 7

4.5.3. κατά περίπτωση, το απαιτούμενο βέλος, εάν πρόκειται για συγκρότημα φανών ως σύνολο.

4.6. Το σήμα αυτό επιτρέπεται να τοποθετείται οπουδήποτε σε φανούς ομαδοποιημένους, συνδυασμένους ή αμοιβαία ενσωματωμένους, υπό τον όρο ότι:

4.6.1. είναι ορατό μετά την τοποθέτηση των φανών 7

4.6.2. δεν είναι δυνατόν να αφαιρεθεί κανένα στοιχείο των ομαδοποιημένων, συνδυασμένων ή αμοιβαία ενσωματωμένων φανών το οποίο εκπέμπει φως χωρίς να αφαιρεθεί ταυτοχρόνως το σήμα έγκρισης.

4.7. Το σύμβολο αναγνώρισης κάθε φανού που αντιστοιχεί σε κάθε οδηγία σύμφωνα με την οποία χορηγήθηκε η έγκριση ΕΚ τύπου κατασκευαστικού στοιχείου, καθώς και ο αύξων αριθμός (βλέπε σημείο 4.2.2 δεύτερη ημιπερίοδος) και, κατά περίπτωση, το γράμμα "D" και το απαιτούμενο βέλος πρέπει να εμφαίνονται:

4.7.1. είτε επί της αντίστοιχης επιφάνειας εξόδου του φωτός

4.7.2. είτε ομαδοποιημένα κατά τρόπο ώστε να αναγνωρίζονται εύκολα ομαδοποιημένοι, συνδυασμένοι ή αμοιβαία ενσωματωμένοι φανοί.

4.8. Οι διαστάσεις των στοιχείων που αποτελούν αυτό το σήμα πρέπει να μην είναι μικρότερες από τις ελάχιστες διαστάσεις που καθορίζονται για τα επιμέρους σήματα στις διάφορες οδηγίες σύμφωνα με τις οποίες χορηγήθηκε έγκριση ΕΚ τύπου κατασκευαστικού στοιχείου.

4.9. Παραδείγματα σήματος έγκρισης ΕΚ τύπου κατασκευαστικού στοιχείου για φανό που είναι ομαδοποιημένος, συνδυασμένος ή αμοιβαία ενσωματωμένος με άλλους φανούς δίδονται στο προσάρτημα 3 σχήμα 2.

5. ΜΕΤΑΒΟΛΕΣ ΤΟΥ ΤΥΠΟΥ ΚΑΙ ΤΡΟΠΟΠΟΙΗΣΕΙΣ ΕΓΚΡΙΣΕΩΝ

5.1. Σε περίπτωση που μετεβλήθη ο εγκεκριμένος τύπος κατ' εφαρμογή της παρούσας οδηγίας, ισχύουν οι διατάξεις του άρθρου 5 της οδηγίας 70/156/ΕΟΚ.

6. ΣΥΜΜΟΡΦΩΣΗ ΤΗΣ ΠΑΡΑΓΩΓΗΣ

6.1. Κατά γενικό κανόνα πρέπει να λαμβάνονται μέτρα για τη συμμόρφωση της παραγωγής σύμφωνα με τις διατάξεις που προβλέπονται στο άρθρο 10 της οδηγίας 70/156/ΕΟΚ.

6.2. Κάθε φανός οπισθοπορείας πρέπει να πληροί τις φωτομετρικές και χρωματομετρικές προϋποθέσεις που ορίζονται στις παραγράφους 6 και 8 του εγγράφου που αναφέρεται στο σημείο 2.1 του παραρτήματος II της παρούσας οδηγίας. Ωστόσο, σε περίπτωση που λαμβάνεται τυχαίο δείγμα από τη μαζική παραγωγή, η ελάχιστη ένταση του εκπεμπομένου φωτός (που μετράται με συνήθη λαμπτήρα ως προβλέπεται στην παράγραφο 7 του εγγράφου που αναφέρεται στο σημείο 2.1 του παραρτήματος II της παρούσας οδηγίας) προς κάθε κατεύθυνση απαιτείται να είναι μόνον 80 % τουλάχιστον των ελαχίστων τιμών που προβλέπονται στην παράγραφο 6 του εγγράφου που αναφέρεται στο σημείο 2.1 του παραρτήματος II της παρούσας οδηγίας.

Προσάρτημα 1

Πληροφοριακό έγγραφο αριθ. . . . σχετικά με την έγκριση ΕΚ τύπου κατασκευαστικού στοιχείου των φανών οπισθοπορείας για μηχανοκίνητα οχήματα και τα ρυμουλκούμενά τους

>ΑΡΧΗ ΓΡΑΦΗΚΟΥ>

(Οδηγία 77/539/ΕΟΚ, όπως τροποποιήθηκε τελευταία από την οδηγία . . ./. . ./ΕΚ)

Οι ακόλουθες πληροφορίες παρέχονται, κατά περίπτωση, εις τριπλούν και περιλαμβάνουν πίνακα περιεχομένων. Τυχόν σχέδια υποβάλλονται υπό κατάλληλη κλίμακα σε μέγεθος Α4 ή διπλωμένα στο μέγεθος αυτό και είναι επαρκώς λεπτομερή. Τυχόν φωτογραφίες πρέπει να δείχνουν επαρκείς λεπτομέρειες.

Εφόσον τα συστήματα, τα κατασκευαστικά στοιχεία ή οι ιδιαίτερες τεχνικές ενότητες ρυθμίζονται ηλεκτρονικώς, πρέπει να δίνονται πληροφορίες που αφορούν τις επιδόσεις τους.

0. ΓΕΝΙΚΑ

0.1. Μάρκα (εμπορική επωνυμία του κατασκευαστή): .

0.2. Τύπος και γενική(-ές) εμπορική(-ές) περιγραφή(-ες): .

0.5. Όνομα και διεύθυνση του κατασκευαστή: .

0.7. Στην περίπτωση κατασκευαστικών στοιχειών και ιδιαίτερων τεχνικών ενοτήτων, θέση και τρόπος εναπόθεσης του σήματος έγκρισης ΕΚ τύπου: .

0.8. Διεύθυνση(-εις) του (των) εργοστασίου(-ων) συναρμολόγησης: .

1. ΠΕΡΙΓΡΑΦΗ ΤΗΣ ΔΙΑΤΑΞΗΣ

1.1. Τύπος της διάταξης: .

1.1.1. Λειτουργία(-ες) που επιτελεί η διάταξη: .

1.1.2. Κατηγορία ή κλάση διάταξης: .

1.1.3. Χρώμα του εκπεμπόμενου ή ανακλώμενου φωτός: .

1.2. Σχέδιο(-α) επαρκώς λεπτομερές(-ή) ώστε να καθίσταται δυνατή η αναγνώριση του τύπου της διάταξης και όπου εμφαίνονται: .

1.2.1. η γεωμετρική θέση όπου πρόκειται να τοποθετηθεί η διάταξη επί του οχήματος (δεν ισχύει για τους φανούς της οπίσθιας πινακίδας κυκλοφορίας): .

1.2.2. ο άξων παρατήρησης που λαμβάνεται ως άξων αναφοράς για τις δοκιμές (οριζόντια γωνία Η = 0°, κατακόρυφη γωνία V = 0°) και το σημείο που λαμβάνεται ως κέντρο αναφοράς για τις εν λόγω δοκιμές (δεν ισχύει για διατάξεις αντανάκλασης και για τους φανούς της οπίσθιας πινακίδας κυκλοφορίας): .

1.2.3. η θέση που προορίζεται για το σήμα έγκρισης ΕΚ τύπου κατασκευαστικού στοιχείου: .

1.2.4. για τους φανούς της οπίσθιας πινακίδας κυκλοφορίας, η γεωμετρική θέση όπου πρόκειται να τοποθετηθεί η διάταξη σε σχέση προς το χώρο που καταλαμβάνει η πινακίδα κυκλοφορίας και το περίγραμμα της επαρκώς φωτιζόμενης επιφάνειας: .

1.2.5. για προβολείς και εμπρόσθιους φανούς ομίχλης, μετωπική όψη των φανών με λεπτομέρειες τυχόν γραμμώσεων του φακού, καθώς και τομή: .

1.3. Σύντομη τεχνική περιγραφή όπου αναφέρονται ειδικότερα - εκτός εάν πρόκειται για φανούς με μη αντικαταστάσιμες φωτεινές πηγές - η κατηγορία ή οι κατηγορίες των προδιαγραφόμενων φωτεινών πηγών που πρέπει να αντιστοιχούν στις προβλεπόμενες στην οδηγία 76/761/ΕΟΚ (δεν ισχύει για διατάξεις αντανάκλασης): .

1.4. Ειδικές πληροφορίες .

1.4.1. Για τους φανούς της οπίσθιας πινακίδας κυκλοφορίας πρέπει να δηλώνεται κατά πόσον η διάταξη προορίζεται να φωτίζει πινακίδα τοποθετημένη κατά μήκος/καθ' ύψος/κατά μήκος και καθ' ύψος:

.

1.4.2. Για προβολείς: .

1.4.2.1. πληροφορίες κατά πόσον οι προβολείς προορίζονται να εκπέμπουν τόσο δέσμη φώτων διασταύρωσης όσο και δέσμη φώτων πορείας ή μόνο μία από τις δέσμες αυτές: .

1.4.2.2. σε περίπτωση που ο προβολέας προορίζεται να εκπέμπει δέσμη φώτων διασταύρωσης, πληροφορίες εάν έχει σχεδιασθεί για αριστερή και δεξιά κατεύθυνση κυκλοφορίας ή μόνον για αριστερή ή μόνον για δεξιά κατεύθυνση κυκλοφορίας: .

1.4.2.3. εάν ο προβολέας είναι εφοδιασμένος με ρυθμιζόμενο ανακλαστήρα, πρέπει να αναφέρεται(-ονται) η (οι) θέση(-εις) τοποθέτησης του προβολέα ως προς το έδαφος και το διάμηκες επίπεδο συμμετρίας του οχήματος, εάν ο προβολέας προβλέπεται να χρησιμοποιείται μόνον σε αυτήν(-ες) τη (τις) θέση(-εις):

.

1.4.3. Για φανούς θέσης, φανούς πέδησης και δείκτες κατεύθυνσης:

1.4.3.1. εάν η διάταξη μπορεί επίσης να χρησιμοποιηθεί συναρμολογημένη με δύο φανούς της ίδιας κατηγορίας: .

1.4.3.2. σε περίπτωση που η διάταξη διαθέτει δύο επίπεδα φωτεινής έντασης (φανοί πέδησης και δείκτες κατεύθυνσης κατηγορίας 2b), διάγραμμα τοποθέτησης και καθορισμός των χαρακτηριστικών του συστήματος που εξασφαλίζει τα δύο διαφορετικά επίπεδα φωτεινής έντασης: .

1.4.4. Για διατάξεις αντανάκλασης, σύντομη περιγραφή των τεχνικών προδιαγραφών των υλικών κατασκευής της οπτικής μονάδας αντανάκλασης: .

1.4.5. Για φανούς οπισθοπορείας, δήλωση κατά πόσον η διάταξη προορίζεται για τοποθέτηση σε όχημα αποκλειστικώς ως στοιχείο ζεύγους διατάξεων: .

>ΤΕΛΟΣ ΓΡΑΦΗΚΟΥ>

Προσάρτημα 2

ΥΠΟΔΕΙΓΜΑ [Μέγιστο μέγεθος: Α4 (210 Χ 297 mm)] ΠΙΣΤΟΠΟΙΗΤΙΚΟ ΕΓΚΡΙΣΗΣ ΕΚ ΤΥΠΟΥ

>ΑΡΧΗ ΓΡΑΦΗΚΟΥ>

Σφραγίδα της διοίκησης

Ανακοίνωση που αφορά:

- έγκριση τύπου (1),

- επέκταση έγκρισης τύπου (1),

- απόρριψη έγκρισης τύπου (1),

- ανάκληση έγκρισης τύπου (1),

για τύπο οχήματος/κατασκευαστικού στοιχείου/ιδιαίτερης τεχνικής ενότητας (1) βάσει της οδηγίας . . ./. . ./ΕΚ όπως τροποποιήθηκε τελευταία από την οδηγία . . ./. . ./ΕΚ.

Αριθμός έγκρισης τύπου: .

Λόγος επέκτασης: .

ΤΜΗΜΑ Ι

0.1. Μάρκα (εμπορική επωνυμία του κατασκευαστή): .

0.2. Τύπος και γενική(-ές) εμπορική(-ές) ονομασία(-ες): .

0.3. Μέσα αναγνώρισης του τύπου, εφόσον αναγράφονται στο όχημα/το κατασκευαστικό στοιχείο/την ιδιαίτερη τεχνική ενότητα (1) (2): .

.

0.3.1. Σημείο σήμανσης: .

0.4. Κατηγορία οχήματος (1) (3): .

0.5. Όνομα και διεύθυνση του κατασκευαστή: .

0.7. Για τα κατασκευαστικά στοιχεία και τις ιδιαίτερες τεχνικές ενότητες, σημείο και τρόπος στερέωσης του σήματος έγκρισης ΕΚ τύπου: .

0.8. Όνομα(-τα) και διεύθυνση(-εις) του (των) εργοστασίου(-ων) συναρμολόγησης: .

ΤΜΗΜΑ ΙΙ

1. Τυχόν συμπληρωματικές πληροφορίες: (βλέπε προσθήκη)

2. Τεχνική υπηρεσία που είναι αρμόδια για τη διενέργεια των δοκιμών: .

3. Ημερομηνία του πρακτικού δοκιμής: .

4. Αριθμός του πρακτικού δοκιμής: .

5. Τυχόν σχόλια: βλέπε προσθήκη

6. Τόπος: .

7. Ημερομηνία: .

8. Υπογραφή: .

9. Επισυνάπτεται κατάλογος του πακέτου πληροφοριών που διατέθηκε στην αρχή χορήγησης έγκρισης και μπορεί να παραληφθεί κατόπιν αίτησης.

(1) Διαγράφεται ό,τι δεν ισχύει.

(2) Αν τα μέσα αναγνώρισης του τύπου περιέχουν χαρακτήρες άσχετους προς την περιγραφή του τύπου του οχήματος, του κατασκευαστικού στοιχείου ή της ιδιαίτερης τεχνικής ενότητας που καλύπτονται από το παρόν πιστοποιητικό έγκρισης τύπου, οι χαρακτήρες αυτοί αναπαρίστανται στο δικαιολογητικό με το σύμβολο "?" (π.χ. ABC??123??).(3) Όπως ορίζεται στο παράρτημα ΙΙ Α της οδηγίας 70/156/ΕΟΚ.Προσθήκη στο πιστοποιητικό έγκρισης ΕΚ τύπου αριθ. . . .

σχετικά με την έγκριση τύπου κατασκευαστικού στοιχείου μιας διάταξης φωτισμού και/ή φωτεινής σηματοδότησης με βάση την (τις) οδηγία(-ες) 76/757/ΕΟΚ, 76/758/ΕΟΚ, 76/759/ΕΟΚ, 76/760/ΕΟΚ, 76/761/ΕΟΚ, 76/762/ΕΟΚ, 77/538/ΕΟΚ, 77/539/ΕΟΚ και 77/540/ΕΟΚ (1) όπως τροποποιήθηκε(αν) από την (τις) οδηγία(-ες) . . .

1. ΠΡΟΣΘΕΤΕΣ ΠΛΗΡΟΦΟΡΙΕΣ

1.1. Κατά περίπτωση πρέπει να αναφέρεται για κάθε φανό

1.1.1. Η (Οι) κατηγορία(ες) της (των) διάταξης(-εων): .

1.1.2. Το πλήθος και η κατηγορία των φωτεινών πηγών (δεν ισχύει για τους αντανακλαστήρες) (2): .

.

1.1.3. Το χρώμα του εκπεμπομένου ή ανακλώμενου φωτός: .

1.1.4. Η έγκριση χορηγήθηκε μόνο για χρήση ως ανταλλακτικό επί οχημάτων που έχουν ήδη τεθεί σε κυκλοφορία: Ναι/όχι (1) .

1.2. Ειδικές πληροφορίες σχετικά με ορισμένους τύπους διατάξεων φωτισμού ή φωτεινής σηματοδότησης

1.2.1. Για διατάξεις αντανάκλασης: μεμονωμένες/ως μέρος συγκροτήματος διατάξεων (1) .

1.2.2. Για φανούς οπίσθιας πινακίδας κυκλοφορίας: διάταξη για το φωτισμό πινακίδας τοποθετημένης καθ' ύψος/κατά πλάτος (1)

1.2.3. Για προβολέα εφοδιασμένο με ρυθμιζόμενο ανακλαστήρα πρέπει να αναφέρεται η (οι) θέση(-εις) ανάρτησης του προβολέα ως προς το έδαφος και το διάμηκες διάμεσο επίπεδο του οχήματος, εάν ο προβολέας προβλέπεται να χρησιμοποιείται μόνον σε αυτήν(-ες) τη (τις) θέση(-εις): .

1.2.4. Για φανούς οπισθοπορείας: η διάταξη τοποθετείται στο όχημα μόνον ως στοιχείο ζεύγους διατάξεων: Ναi/όχι (1):

5. ΠΑΡΑΤΗΡΗΣΕΙΣ

5.1. Σχέδια

5.1.1. Για φανούς οπίσθιας πινακίδας κυκλοφορίας: στο συνημμένο σχέδιο αριθμός . . . εμφαίνεται η γεωμετρική θέση στην οποία προορίζεται να τοποθετηθεί η διάταξη ως προς τον χώρο που καταλαμβάνει η πινακίδα κυκλοφορίας, καθώς και το περίγραμμα της επαρκώς φωτιζόμενης επιφάνειας 7

5.1.2. Για διατάξεις αντανάκλασης: στο συνημμένο σχέδιο αριθ. . . . εμφαίνεται η γεωμετρική θέση επί του οχήματος όπου προορίζεται να τοποθετηθεί η διάταξη 7

5.1.3. Για όλες τις λοιπές διατάξεις φωτισμού και φωτεινής σηματοδότησης: στο συνημμένο σχέδιο αριθ. . . . εμφαίνεται η γεωμετρική θέση επί του σχήματος όπου προορίζεται να τοποθετηθεί η διάταξη, ο άξονας αναφοράς και το κέντρο αναφοράς της διάταξης.

5.2. Για προβολείς: τρόπος λειτουργίας που χρησιμοποιήθηκε κατά τη δοκιμή (σημείο 5.2.3.9 του παραρτήματος Ι της οδηγίας 76/761/ΕΟΚ): .

(1) Διαγραφεται ό,τι δεν ισχύει.

(2) Για φανούς με μη αντικαταστάσιμες φωτεινές πηγές, να αναφέρεται το πλήθος και η συνολική ηλεκτρική ισχύς των φωτεινών πηγών.

>ΤΕΛΟΣ ΓΡΑΦΗΚΟΥ>

Προσάρτημα 3

ΠΑΡΑΔΕΙΓΜΑΤΑ ΣΗΜΑΤΟΣ ΕΓΚΡΙΣΗΣ ΕΚ ΤΥΠΟΥ ΚΑΤΑΣΚΕΥΑΣΤΙΚΟΥ ΣΤΟΙΧΕΙΟΥ Σχήμα 1

>ΑΝΑΦΟΡΑ ΣΕ ΓΡΑΦΗΚΟ>

Η διάταξη που φέρει το ανωτέρω εμφαινόμενο σήμα έγκρισης ΕΚ τύπου κατασκευαστικού στοιχείου είναι φανός οπισθοπορείας, τύπου που εγκρίθηκε στη Γερμανία (e1) σύμφωνα με την παρούσα οδηγία (00) με τον βασικό αριθμό έγκρισης 1471. Το βέλος δείχνει προς την πλευρά στην οποία οι φωτομετρικές προδιαγραφές πληρούνται μέχρι οριζόντιας γωνίας 45°.

Σχήμα 2

Απλουστευμένη σήμανση ομαδοποιημένων, συνδυασμένων ή αμοιβαίως ενσωματωμένων φανών, όταν δύο ή περισσότεροι φανοί αποτελούν μέρος του ιδίου συγκροτήματος

>ΑΝΑΦΟΡΑ ΣΕ ΓΡΑΦΗΚΟ>

ΥΠΟΔΕΙΓΜΑ Β

>ΑΝΑΦΟΡΑ ΣΕ ΓΡΑΦΗΚΟ>

ΥΠΟΔΕΙΓΜΑ Γ

>ΑΝΑΦΟΡΑ ΣΕ ΓΡΑΦΗΚΟ>

Σημείωση: Τα τρία παραδείγματα σήματος έγκρισης τύπου - υποδείγματα Α, Β και Γ - παριστούν τρεις πιθανές παραλλαγές σήμανσης σε διάταξη φωτισμού και φωτεινής σηματοδότησης στην οποία δύο ή περισσότεροι φανοί αποτελούν τμήμα της ιδίας μονάδας ομαδοποιημένων, συνδυασμένων ή αμοιβαίως ενσωματωμένων φανών. Από τα σήματα έγκρισης προκύπτει ότι η διάταξη εγκρίθηκε στη Γερμανία (e1) με το βασικό αριθμό έγκρισης 1712 και περιλαμβάνει:

Αντανακλαστήρα κλάσης Ι Α που εγκρίθηκε σύμφωνα με την οδηγία 76/757/ΕΟΚ του Συμβουλίου (ΕΕ αριθ. L 262 της 27. 9. 1976, σ. 32), αύξων αριθ. 02.

Οπίσθιο δείκτη κατεύθυνσης κατηγορίας 2α που εγκρίθηκε σύμφωνα με την οδηγία 76/759/ΕΟΚ του Συμβουλίου (ΕΕ αριθ. L 262 της 27. 9. 1976, σ. 1), αύξων αριθμός 01.

Ερυθρό οπίσθιο φανό θέσης (R) που εγκρίθηκε σύμφωνα με το παράρτημα ΙΙ της οδηγίας 76/758/ΕΟΚ του Συμβουλίου (ΕΕ αριθ. L 262 της 27. 9. 1976, σ. 54), αύξων αριθμός 02.

Οπίσθιο φανό ομίχλης (F) που εγκρίθηκε σύμφωνα με την οδηγία 77/538/ΕΟΚ του Συμβουλίου (ΕΕ αριθ. L 220 της 29. 8. 1977, σ. 60), αύξων αριθμός 00.

Φανό οπισθοπορείας (AR) που εγκρίθηκε σύμφωνα με την οδηγία 77/539/ΕΟΚ, αύξων αριθμός 00.

Φανό πέδησης με δύο μεγέθη έντασης φωτός (S2) που εγκρίθηκε σύμφωνα με το παράρτημα ΙΙ της οδηγίας 76/758/ΕΟΚ, αύξων αριθμός 02.

Φανό οπίσθιας πινακίδας κυκλοφορίας (L) που εγκρίθηκε σύμφωνα με την οδηγία 76/760/ΕΟΚ του Συμβουλίου (ΕΕ αριθ. L 262 της 27. 9. 1976, σ. 85), αύξων αριθμός 00.

ΠΑΡΑΡΤΗΜΑ ΙΙ

ΠΕΔΙΟ ΕΦΑΡΜΟΓΗΣ ΚΑΙ ΤΕΧΝΙΚΕΣ ΑΠΑΙΤΗΣΕΙΣ

1. ΠΕΔΙΟ ΕΦΑΡΜΟΓΗΣ

Το παρόν παράρτημα ισχύει για φανούς οπισθοπορείας μηχανοκίνητων οχημάτων και των ρυμουλκουμένων τους.

2. ΤΕΧΝΙΚΕΣ ΑΠΑΙΤΗΣΕΙΣ

2.1. Οι τεχνικές απαιτήσεις είναι οι καθοριζόμενες στις παραγράφους 1, 5 έως 8 και στα παραρτήματα 3 και 4 του κανονισμού αριθ. 23 της ΟΕΕ/των Ηνωμένων Εθνών, που αποτελεί κωδικοποίηση των ακόλουθων εγγράφων:

- του αρχικού κανονισμού (00) όπου έχουν ενσωματωθεί τα συμπληρώματα 1 μέχρι 4 του κανονισμού αριθ. 23 και ένα διορθωτικό (1),

- του συμπληρώματος 5 στον κανονισμό αριθ. 23 (2),

με τις ακόλουθες εξαιρέσεις:

2.1.1. όποτε γίνεται παραπομπή στον "κανονισμό αριθ. 48", νοείται στην "οδηγία 76/756/ΕΟΚ" 7

2.1.2. όποτε γίνεται παραπομπή στον "κανονισμό αριθ. 37", νοείται στο "παράρτημα VII της οδηγίας 76/761/ΕΟΚ" 7

2.1.3. στο προτελευταίο τμήμα του σημείου 6.4, η πρόταση "(βλέπε παράγραφο 2 του παρόντος κανονισμού)" νοείται ως "(βλέπε προσάρτημα 1 του παραρτήματος Ι της παρούσας οδηγίας)" 7

2.1.4. στο τελευταίο τμήμα του σημείου 6.4, η πρόταση "δήλωση στην παράγραφο 11 "παρατηρήσεις" του δελτίου κοινοποίησης (βλέπε παράρτημα 1 του παρόντος κανονισμού)" νοείται ως "δήλωση στην προσθήκη στο πιστοποιητικό έγκρισης τύπου (βλέπε προσάρτημα 2 στο παράρτημα Ι της παρούσας οδηγίας)".

>ΘΕΣΗ ΠΗΝΑΚΑ>

Τεχνικές απαιτήσεις του κανονισμού αριθ. 23 της οικονομικής επιτροπής των Ηνωμένων Εθνών για την Ευρώπη, που αναφέρονται στο άρθρο 3 και στο παράρτημα ΙΙ σημείο 2.1 της οδηγίας 97/32/ΕΚ της Επιτροπής για την προσαρμογή στην τεχνική πρόοδο της οδηγίας 77/539/ΕΟΚ του Συμβουλίου σχετικά με τους φανούς οπισθοπορείας των μηχανοκίνητων οχημάτων και των ρυμουλκουμένων τους (1)

1. ΟΡΙΣΜΟΣ

Για τους σκοπούς του παρόντος κανονισμού:

1.1. Ως «φανός οπισθοπορείας» νοείται ο φανός οχήματος που έχει προβλεφθεί για το φωτισμό της οδού όπισθεν του οχήματος και για την προειδοποίηση των άλλων χρηστών της οδού όταν το όχημα οπισθοδρομεί ή είναι έτοιμο να οπισθοδρομήσει.

1.2. Στον παρόντα κανονισμό εφαρμόζονται οι ορισμοί που δίδονται στον κανονισμό αριθ. 48 και στις σειρές τροποποιήσεών του που ισχύουν τη στιγμή της υποβολής αίτησης για έγκριση τύπου.

1.3. Ως φανοί οπισθοπορείας διαφορετικών «τύπων» νοούνται φανοί οι οποίοι διαφέρουν σε βασικά σημεία όπως:

1.3.1. το εμπορικό σήμα ή η μάρκα 7

1.3.2. τα χαρακτηριστικά του οπτικού συστήματος 7

1.3.3. πρόσθετα στοιχεία που δύνανται να τροποποιήσουν τα οπτικά αποτελέσματα δι' ανακλάσεως, διαθλάσεως ή απορροφήσεως 7 και

1.3.4. την κατηγορία του λαμπτήρα πυράκτωσης.

5. ΓΕΝΙΚΕΣ ΠΡΟΔΙΑΓΡΑΦΕΣ

5.1. Κάθε δείγμα πρέπει να πληροί τις προδιαγραφές που καθορίζονται στις κατωτέρω παραγράφους.

5.2. Οι φανοί οπισθοπορείας πρέπει να σχεδιάζονται και να κατασκευάζονται κατά τέτοιο τρόπο ώστε υπό κανονικές συνθήκες χρήσης και παρά τους κραδασμούς στους οποίους είναι δυνατόν να υποβληθούν να παραμένει εξασφαλισμένη η καλή τους λειτουργία και να διατηρούν τα χαρακτηριστικά που επιβάλλει ο παρών κανονισμός.

6. ΕΝΤΑΣΗ ΕΚΠΕΜΠΟΜΕΝΟΥ ΦΩΤΟΣ

6.1. Η ένταση του εκπεμπόμενου φωτός από καθένα από τα δύο δείγματα δεν πρέπει να είναι μικρότερη από τις ελάχιστες τιμές ούτε μεγαλύτερη από τις μέγιστες τιμές που ορίζονται κατωτέρω μετρούμενη σε σχέση προς τον άξονα αναφοράς στις κατωτέρω καθοριζόμενες διευθύνσεις (εκφραζόμενες σε μοίρες σε σχέση με τον άξονα αναφοράς).

6.2. Η ένταση κατά τον άξονα αναφοράς πρέπει να είναι τουλάχιστον 80 cd.

6.3. Η ένταση του εκπεμπόμενου φωτός προς όλες τις διευθύνσεις από τις οποίες ο φανός δύναται να παρατηρηθεί πρέπει να μην υπερβαίνει:

300 cd στις διευθύνσεις που κείνται επί του οριζοντίου επιπέδου ή υπεράνω αυτού,

ή

600 cd στις διευθύνσεις που κείνται κάτω του οριζοντίου επιπέδου.

6.4. Σε κάθε άλλη διεύθυνση μέτρησης που απεικονίζεται στο παράρτημα 3 η φωτεινή ένταση πρέπει να έχει τιμή τουλάχιστον ίση προς τις καθοριζόμενες στο παράρτημα αυτό ελάχιστες τιμές.

Ωστόσο, σε περίπτωση που ο φανός οπισθοπορείας προορίζεται να τοποθετείται σε όχημα αποκλειστικώς ως ζεύγος διατάξεων, η φωτομετρική ένταση επιτρέπεται να επαληθεύεται μόνον μέχρι γωνία 30° προς τα έσω όταν τηρείται φωτομετρική τιμή τουλάχιστον 25 cd.

Η προϋπόθεση αυτή πρέπει να εξηγείται σαφώς στην αίτηση για έγκριση και στα σχετικά έγγραφα (βλ. παράγραφο 2 του παρόντος κανονισμού).

Επιπλέον, σε περίπτωση που χορηγείται έγκριση τύπου για την οποία ισχύει η ανωτέρω προϋπόθεση, στην παράγραφο 11 «παρατηρήσεις» του δελτίου κοινοποίησης (βλ. παράρτημα 1 του παρόντος κανονισμού) πρέπει να δηλώνεται προς πληροφόρηση ότι η διάταξη επιτρέπεται να τοποθετείται μόνον σε ζεύγος διατάξεων.

6.5. Στην περίπτωση μοναδικού φανού που περιέχει περισσότερες από μία πηγές φωτός, ο φανός πρέπει να πληροί τις απαιτήσεις σχετικά με την ελάχιστη ένταση όταν οποιαδήποτε από τις πηγές φωτός τεθεί εκτός λειτουργίας, και όταν λειτουργούν όλες οι πηγές φωτός δεν επιτρέπεται υπέρβαση των μέγιστων εντάσεων.

7. ΔΙΑΔΙΚΑΣΙΑ ΔΟΚΙΜΗΣ

7.1. Όλες οι μετρήσεις πραγματοποιούνται με άχρωμους τυποποιημένους λαμπτήρες πυράκτωσης των τύπων που προδιαγράφονται για την διάταξη, ρυθμισμένους έτσι ώστε να παράγεται η φωτεινή ροή αναφοράς που προδιαγράφεται γι' αυτούς τους τύπους λαμπτήρων πυράκτωσης.

7.1.1. Όλες οι μετρήσεις σε φανούς εφοδιασμένους με μη αντικαταστάσιμες πηγές φωτός (λαμπτήρες πυράκτωσης και λοιποί) πραγματοποιούνται υπό τάση, αντιστοίχως, 6,75 V, 13,5 V ή 28,0 V.

Σε περίπτωση πηγών φωτός που τροφοδοτούνται από ειδική ηλεκτρική πηγή, οι ανωτέρω ηλεκτρικές τάσεις δοκιμών επιβάλλονται στους ακροδέκτες εισόδου της εν λόγω ηλεκτρικής πηγής. Το εργαστήριο δοκιμών μπορεί να απαιτήσει από τον κατασκευαστή την ειδική ηλεκτρική πηγή που απαιτείται για την τροφοδότηση των πηγών φωτός με ρεύμα.

8. ΧΡΩΜΑ ΕΚΠΕΜΠΟΜΕΝΟΥ ΦΩΤΟΣ

Το χρώμα του εκπεμπόμενου φωτός πρέπει να είναι λευκό. Σε περίπτωση αμφιβολίας, το χρώμα είναι δυνατόν να ελέγχεται με βάση τον ορισμό του λευκού χρώματος που δίδεται στο παράρτημα 4 του παρόντος κανονισμού.

(1) ΕΕ αριθ. L 171 της 30. 6. 1997, σ. 63.

ΠΑΡΑΡΤΗΜΑ 3

Φωτομετρικές μετρήσεις

1. ΜΕΘΟΔΟΙ ΜΕΤΡΗΣΗΣ

1.1. Κατά την εκτέλεση των φωτομετρικών μετρήσεων πρέπει, με την κατάλληλη κάλυψη, να αποφεύγονται οι αντανακλάσεις σκέδασης.

1.2. Σε περίπτωση αμφισβήτησης των αποτελεσμάτων των μετρήσεων, οι μετρήσεις πρέπει να εκτελούνται έτσι ώστε να πληρούν τις ακόλουθες προϋποθέσεις:

1.2.1. η απόσταση μέτρησης πρέπει να είναι τόση ώστε να πληρούται ο νόμος του αντίστροφου του τετραγώνου της απόστασης 7

1.2.2. ο εξοπλισμός μέτρησης πρέπει να είναι τέτοιος ώστε το γωνιακό άνοιγμα του δέκτη παρατηρούμενο από το κέντρο αναφοράς του φανού να είναι μεταξύ 10 πρώτων λεπτών και μιας μοίρας 7

1.2.3. η απαίτηση για την ένταση κατά συγκεκριμένη διεύθυνση παρατήρησης θεωρείται ότι ικανοποιείται εάν η εν λόγω απαίτηση πληρούται κατά διεύθυνση που δεν αποκλίνει περισσότερο του ενός τετάρτου της μοίρας από την διεύθυνση παρατήρησης.

2. ΣΗΜΕΙΑ ΜΕΤΡΗΣΗΣ ΕΚΦΡΑΖΟΜΕΝΑ ΣΕ ΜΟΙΡΕΣ ΣΕ ΣΧΕΣΗ ΠΡΟΣ ΤΟΝ ΑΞΟΝΑ ΑΝΑΦΟΡΑΣ ΚΑΙ ΕΛΑΧΙΣΤΕΣ ΤΙΜΕΣ ΕΝΤΑΣΕΩΝ ΤΟΥ ΕΚΠΕΜΠΟΜΕΝΟΥ ΦΩΤΟΣ

>ΑΝΑΦΟΡΑ ΣΕ ΓΡΑΦΗΚΟ>

2.1. Οι διευθύνσεις H = 0° και V = 0° αντιστοιχούν στον άξονα αναφοράς. Επί του οχήματος είναι οριζόντιες, παράλληλες προς το διάμηκες στο μέσο του οχήματος επίπεδο και προσανατολισμένες κατά την απαιτούμενη φορά ορατότητας. Διέρχονται από το κέντρο αναφοράς. Οι αναφερόμενες στον πίνακα τιμές δίνουν, για τις διάφορες διευθύνσεις μέτρησης, τις ελάχιστες εντάσεις σε cd.

2.2. Εάν κατά τον οπτικό έλεγχο φανού σημειώνονται σημαντικές τοπικές διακυμάνσεις έντασης, πρέπει να εξακριβώνεται ότι καμία μετρούμενη ένταση μεταξύ δύο εκ των ανωτέρω διευθύνσεων μέτρησης δεν είναι κατώτερη του 50 % της ελαχίστης έντασης της κατώτερης ελάχιστης τιμής μεταξύ των δύο που προδιαγράφονται για αυτές τις διευθύνσεις μέτρησης.

3. ΦΩΤΟΜΕΤΡΙΚΗ ΜΕΤΡΗΣΗ ΣΕ ΦΑΝΟΥΣ ΕΦΟΔΙΑΣΜΕΝΟΥΣ ΜΕ ΔΙΑΦΟΡΕΤΙΚΕΣ ΠΗΓΕΣ ΦΩΤΟΣ

Πρέπει να ελέγχονται οι φωτομετρικές επιδόσεις:

3.1. για μη αντικαταστάσιμες πηγές φωτισμού (λαμπτήρες πυράκτωσης και λοιποί):

με τις πηγές φωτισμού τοποθετημένες στο φανό σύμφωνα με την παράγραφο 7.1.1. του παρόντος κανονισμού.

3.2. για αντικαταστάσιμους λαμπτήρες πυράκτωσης:

όταν είναι εφοδιασμένοι με μαζικής παραγωγής λαμπτήρες πυράκτωσης υπό τάση 6,75 V, 13.5 V ή 28,0 V, οι τιμές φωτεινής έντασης που προκύπτουν πρέπει να κείνται μεταξύ του μεγίστου ορίου που δίδεται στον παρόντα κανονισμό και του ελάχιστου ορίου που δίδεται στον παρόντα κανονισμό, αυξημένο ανάλογα προς την αποδεκτή απόκλιση φωτεινής ροής που επιτρέπεται για τον επιλεχθέντα τύπο λαμπτήρων πυράκτωσης, όπως προβλέπεται στον κανονισμό αριθ. 37 για μαζικής παραγωγής λαμπτήρες πυράκτωσης 7 εναλλακτικώς, επιτρέπεται να χρησιμοποιείται αλληλοδιαδόχως, στις διάφορες θέσεις, ένας τυποποιημένος λαμπτήρας πυράκτωσης, ο οποίος να λειτουργεί με την φωτεινή ροή αναφοράς, οπότε αθροίζονται οι επιμέρους μετρήσεις κάθε θέσης.

ΠΑΡΑΡΤΗΜΑ 4

Χρώμα του λευκού φωτός (Τριχρωματικές συντεταγμένες)

>ΘΕΣΗ ΠΗΝΑΚΑ>

Για την επαλήθευση των χρωματομετρικών χαρακτηριστικών χρησιμοποιείται φωτεινή πηγή με θερμοκρασία χρώματος 2 854° Κ που αντιστοιχεί στο φωτεινό σήμα Α της Διεθνούς Επιτροπής Φωτισμού (ΔΕΦ).

Ωστόσο, για φανούς εφοδιαζόμενους με μη αντικαταστάσιμες πηγές φωτισμού (λαμπτήρες πυράκτωσης και λοιποί), τα χρωματομετρικά χαρακτηριστικά πρέπει να επαληθεύονται με τις πηγές φωτισμού τοποθετημένες στο φανό, σύμφωνα με την παράγραφο 7.1.1. του παρόντος κανονισμού.